

**Srijeda, 20. V. 2020.**

**HJ: *Mali vlak*, crtani film**

Prisjeti se svog putovanja vlakom. Sjećaš li se našeg zajedničkog putovanja u 2. razredu, vlakom u Vinkovce?


Na ovoj poveznici pogledaj animirani crtani film *Mali vlak.*

<https://www.youtube.com/watch?v=rMlJMa9FboU&feature=youtu.be&app=desktop>

Pokušaj usmeno prepričati radnju crtanog filma. Nakon toga, otvori prezentaciju i pročitaj zadatak.

Pogledaj još jednom animirani crtani film *Mali vlak*, a zatim riješi listić u privitku. Ako kod kuće imaš printer, isprintaj listić, riješi ga i zalijepi u pisanku. Ako nemaš, u bilježnicu napiši naslov *Mali vlak* i riješi zadatke.Zadatke ne trebaš prepisivati, već napiši redni broj zadatka i rješenje.

Fotografiraj mi svoj uradak i pošalji na pregled do petka, 22. svibnja.



**M: Pisano dijeljenje – provjera znanja**

Ako još nisi riješio / riješila jučerašnju provjeru znanja iz matematike, pažljivo pročitaj zadatke i riješi ih. Fotografiraj mi svoj uradak i pošalji do četvrtka, 21. V. na pregled za ocjenu.

Sutra prelazimo na nove geometrijske sadržaje.

Za učenje nove geometrijske cjeline treba ti: geometrijska bilježnica, dva trokuta ili trokut i ravnalo i šestar.



**LK: Kadar iz animiranog filma *Mali vlak***

Danas smo gledali animirani film *Mali vlak*. Koji ti je dio crtanog filma bio najzanimljiviji i zašto? Današnji zadatak iz likovne kulture je prikazati kolaž papirom ili papirom u boji jedan tebi najzanimljiviji kadar iz crtanog filma. Pazi na boje u odabranom kadru. Ako kod kuće nemaš kolaž papir ili papir u boji, koristi se flomasterima.

Svoj likovni uradak fotografiraj i pošalji zajedno s današnjim zadatkom iz hrvatskog jezika.Vremena imaš do petka, 22. V.



**TZK: Vježbe razgibavanja**

Uz ovaj video i vježbe, razgibaj se kod kuće.

[**https://www.youtube.com/watch?v=o-YMUhrNGl8**](https://www.youtube.com/watch?v=o-YMUhrNGl8)

**\*DOP HJ *Sanjina krivnja*, Jadranka Škrobar – razumijevanje pročitanog teksta – vježbanje**

\*Zadatak za učenike koji pohađaju dopunsku nastavu hrvatskog jezika i učenike koji žele vježbati razumijevanje pročitanog teksta.

<https://hr.izzi.digital/DOS/15893/16642.html>